**Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. - 2020.**

**<*Referentni broj Ugovora o* *dodjeli bespovratnih sredstava>***

**<*Naziv projekta>***

("Ugovor ododjeli bespovratnih sredstava", u daljnjem tekstu: Ugovor)

Ministarstvo za demografiju, obitelj, mlade i socijalnu politiku, Posredničko tijelo razine 1 (u daljnjem tekstu: PT1), OIB: 15351583880, 10000 Zagreb, Trg Nevenke Topalušić 1,

i

Hrvatski zavod za zapošljavanje, Ured za financiranje i ugovaranje projekata Europske unije, Posredničko tijelo razine 2 (u daljnjem tekstu: PT2), OIB: 91547293790, 10000 Zagreb, Savska cesta 64,

zajednički obuhvaćeni pojmom PT-ovi,

s jedne strane, i

Korisnik bespovratnih sredstava iz Europskog socijalnog fonda

<Puni službeni naziv i adresa Korisnika>

<Pravni oblik>

<OIB -Osobni identifikacijski broj >

(u daljnjem tekstu: Korisnik)

s druge strane,

(u daljnjem tekstu pod zajedničkim nazivom: Strane),

usuglasili su se kako slijedi:

**Posebni uvjeti Ugovora**

**Članak 1. – Svrha**

1.1. Svrha ovog Ugovora je dodjela bespovratnih sredstava Korisniku u svrhu provedbe projekta pod nazivom:<*naziv Projekta>* (u daljnjem tekstu: Projekt) opisanog u Prilogu I ovih Posebnih uvjeta: Prijavni obrazac A, koji je sastavni dio ovog Ugovora.

1.2. Bespovratna sredstva se dodjeljuju Korisniku u skladu s uvjetima utvrđenima u ovim Posebnim uvjetima Ugovora i Općim uvjetima ugovora koji se primjenjuju na projekte financirane iz Europskog socijalnog fonda u financijskom razdoblju 2014. – 2020. (Prilog II) (u daljnjem tekstu: Opći uvjeti), za koje Korisnik ovim putem izjavljuje da ih je u cijelosti primio na znanje i prihvatio.

1.3. Korisnik se obvezuje provesti Projekt u skladu s opisom i opsegom Projekta u skladu s točkom 10.1. ovih Posebnih uvjeta Ugovora te naknadnim izmjenama Ugovora.

**Članak 2. – Provedba i financijsko razdoblje Projekta**

2.1. Ovaj Ugovor stupa na snagu s datumom potpisa posljednje Strane te ostaje na snazi do izvršenja svih obaveza ugovornih Strana[[1]](#footnote-2).

2.2. Razdoblje provedbe Projekta započinje s datumom zadnjeg potpisa Ugovora te traje <…> mjeseci.[[2]](#footnote-3)

2.3. Razdoblje financiranja[[3]](#footnote-4) Projekta započinje stupanjem Ugovora na snagu i završava s datumom kada je izvršena posljednja financijska transakcija između ugovornih Strana.

2.4. Razdoblje prihvatljivosti izdataka[[4]](#footnote-5) Projekta je od datuma zadnjeg potpisa Ugovora do 60 dana nakon završetka razdoblja provedbe Projekta.

**Članak 3. – Iznos bespovratnih sredstava, postotak financiranja Projekta i uređenje plaćanja**

3.1. Ukupna vrijednost Projekta iznosi <…. > kuna.

3.2. Ukupni prihvatljivi troškovi iznose <…> kuna, kao što je utvrđeno u Prilogu I - Prijavni obrazac A, a u skladu s Općim uvjetima.

3.3. Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. ovog članka.

Bespovratna sredstva osigurana su iz Državnog proračuna Republike Hrvatske (15 %) i iz Europskoga socijalnog fonda (85 %).

Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja, utvrđuju se u skladu s člankom 18. Općih uvjeta.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

Ukupan zbroj isplaćenog predujma i među-plaćanja ne može biti više od 90% ugovorenog iznosa bespovratnih sredstava. Razlika isplaćenih sredstava do iznosa ugovorenih bespovratnih sredstava izvršava se na temelju Završnog ZNS-a, a nakon cjelokupno opravdanog isplaćenog predujma.

3.4. Korisnik može podnositi zahtjeve za nadoknadom sredstava samo za već plaćene izdatke (prema metodi nadoknade).

3.5. Ostali prihvatljivi troškovi projekta (u koje se ubrajaju i neizravni troškovi) se obračunavaju fiksnom stopom u visini 40% prihvatljivih izravnih troškova osoblja sukladno članku 67., stavku 1., točki (d) Uredbe 1303/2013., a na temelju članka 14., stavka 2. Uredbe 1304/2013, te članku 272. stavkom 30. Uredbe (EU, Euratom) 2018/1046 tj. ostali prihvatljivi troškovi projekta iznose 40% prihvatljivih izravnih troškova osoblja.

3.6. Korisnik ima pravo zatražiti plaćanje predujma. Ukupni iznos predujma ne može biti viši od <… > kuna.

*(Nije primjenjivo ako je Korisnik ujedno korisnik Državnog proračuna* i izvanproračunski korisnik koji posluje preko jedinstvenog računa državnog proračuna*.)*

3.7. Ako Korisnik ne postupa u skladu s odlukom PT-a 1 kojom je naložen povrat sredstava i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3. ovog članka, koje vrši PT1ili se po odluci PT-a 1, iznos koji je Korisnik trebao vratiti odbija od iznosa daljnjih plaćanja.

*(Nije primjenjivo ako je Korisnik ujedno korisnik Državnog proračuna* i izvanproračunski korisnike koji posluje preko jedinstvenog računa državnog proračuna*.)*

3.8. Za proračunske korisnike Državnog proračuna i izvanproračunske korisnike koji posluju preko jedinstvenog računa državnog proračuna, a koji su ujedno i korisnici projekata ili partneri u projektima nije predviđeno izvršenje plaćanja od strane PT1. Korisnici izvršavaju plaćanja sa svojih proračunskih pozicija na kojima su osigurali sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju Državnog proračuna. PT2 odobrava prihvatljive troškove te o odobrenom iznosu obavještava korisnika i PT1. U slučaju manje odobrenog iznosa Korisnik izvršava odgovarajuću korekciju u Financijskom informatičkom sustavu državne riznice (FIS DR) u skladu s uputama koje donosi Ministarstvo financija.

Proračunskim korisnicima državnog proračuna koji ne posluju preko jedinstvenog računa proračuna (proračunski korisnici 3. razine), a koji su korisnici projekata, prenose se sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija.

3.9. Izravni troškovi osoblja su izravni troškovi rada koje imaju obilježja radnog odnosa (temelje se na npr. ugovoru o radu, rješenju o rasporedu na radno mjesto i sl. dokumentu, a obračunavaju se platnom listom).

Prihvatljivi izravni troškovi osoblja predstavljaju naknade za obavljeni rad osoblja koje proizlaze iz pravnog okvira kojim se uređuje područje radnih odnosa, a koje je izravno uključeno u provedbu Projekta. Prihvatljivost izravnih troškova osoblja u provedbi ugovora utvrđivat će se sukladno primjenjivoj Uputi o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj objavljenoj na internetskoj stranici ESF-a www.esf.hr. Plaće koje se isplaćuju u korist sudionika odnosno pripadnika ciljane skupine ne smatraju se izravnim troškovima osoblja.

**Članak 4. – Partneri**

4.1. Projekt će provesti Korisnik i sljedeći partneri:

4.1.1. <*Navesti puni naziv partnera i njegov OIB* >;

**Članak 5. – Neprihvatljivi izdatci**

5.1. Sljedeće vrste izdataka nisu prihvatljive za financiranje u okviru Projekta:

* kamate na dug;
* ulaganja u kapital ili kreditna ulaganja;
* porez na dodanu vrijednost (PDV) (osim u slučajevima kada korisnik nema mogućnost povrata PDV-a u okviru nacionalnog zakonodavstva o PDV-u);
* kupnja rabljene opreme;
* kupnja opreme i vozila koja se koriste u svrhu upravljanja projektom, a ne izravno za provedbu projektnih aktivnosti;
* otpremnine, doprinosi za dobrovoljna zdravstvena ili mirovinska osiguranja koja nisu obavezna prema nacionalnom zakonodavstvu;
* kazne, financijske globe i troškovi sudskog spora;
* gubici zbog fluktuacija valutnih tečaja i provizija na valutni tečaj;
* plaćanje neoporezivih bonusa zaposlenima;
* bankovni troškovi za otvaranje i vođenje računa, naknade za financijske transfere i ostali troškovi financijske prirode;
* kupnja infrastrukture, zemljišta i nekretnina;
* amortizacija trajne materijalne imovine;
* doprinosi u naravi;
* izdaci povezani s uslugom revizije projekta, koju nabavlja Korisnik;
* izdaci jamstava koja izdaje banka ili druga financijska institucija;
* ostali prihvatljivi troškovi koji premašuju 40% prihvatljivih izravnih troškova osoblja
* troškovi izrade studijskih programa;
* troškovi podugovaranja (nabava dobara, usluga, radova) samih korisnika i/ili partnera;
* troškovi dodatnog dohotka za obavljanje poslova vezanih uz projekt temeljem ugovora o djelu za zaposlenike korisnika i/ili partnera koji istovremeno svoju redovnu plaću primaju temeljem ugovora o radu;
* troškovi prigodnih nagrada radniku (božićnica i/ili regres) u stvarno isplaćenom iznosu iznad neoporezivog godišnjeg iznosa;
* jubilarne nagrade i naknade za odvojeni život;
* naknade plaća za vrijeme privremene nesposobnosti za rad zbog bolesti ili ozljede i privremene spriječenosti obavljanja rada zbog određenog liječenja ili medicinskog ispitivanja koje se ne može obaviti izvan radnog vremena osiguranika na teret sredstava Hrvatskog zavoda za zdravstveno osiguranje;
* jednokratne naknade i potpore koje čine materijalno pravo radnika, a koje se ostvaruju temeljem nastanka okolnosti za koje se dodjeljuju i ne isplaćuju se svim zaposlenicima korisnika (u slučaju smrti člana uže obitelji, za novorođeno dijete, zbog bolovanja zaposlenika duljeg od 90 dana, dar za djecu i slično);
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;
* drugi troškovi koji nisu u neposrednoj povezanosti sa sadržajem i ciljevima projekta

**Članak 6. – Mjere osiguravanja javnosti i vidljivosti**

6.1. Na zahtjev PT-a 1 i PT-a 2, Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima.

**Članak 7. – Upravljanje projektnom imovinom**

7.1. Imovina koja je stečena u Projektu mora se koristiti u skladu s opisom Projekta sadržanim u Prilogu I Posebnih uvjeta Ugovora.

**Članak 8. – Ostali uvjeti**

8. 1 Sukladno članku 14. Općih uvjeta Korisnik mora osigurati sljedeće:

8.1.1 O pripadnosti sudionika ciljnoj skupini i ispunjenju pokazatelja kako slijedi:

pripadnici ranjivih skupina i odgovarajućih pokazatelja :

ciljna skupina djeca i mlađe punoljetne osobe bez odgovarajuće roditeljske skrbi i pokazatelj CO06 Mlađi od 25 godina:

uvjerenje/potvrda centra za socijalnu skrb iz kojeg je vidljivo da je pripadnik ciljane skupine dijete ili mlađa punoljetna osoba bez odgovarajuće roditeljske skrbi

ciljna skupina djeca i mlađe punoljetne osobe s problemima u ponašanju i pokazatelj CO06 Mlađi od 25 godina:

uvjerenje/potvrda centra za socijalnu skrb iz kojeg je vidljivo da je pripadnik ciljane skupine dijete ili mlađa punoljetna osoba s problemima u ponašanju

ciljna skupina djeca s teškoćama u razvoju i pokazatelj CO06 Mlađi od 25 godina:

liječnička potvrda ili druga medicinska dokumentacija iz koje je vidljivo da se radi o djetetu s tjelesnim, senzoričkim, komunikacijskim, govorno-jezičnim ili intelektualnim teškoćama ili

nalaz, rješenje ili mišljenje relevantnog tijela vještačenja o vrsti oštećenja ili potvrda o upisu u Hrvatski registar osoba s invaliditetom ili

uvjerenje/potvrda centra za socijalnu skrb iz kojeg je vidljivo da je pripadnik ciljane skupine dijete s teškoćama u razvoju

ciljna skupina djeca bez pratnje – djeca strani državljani koji se zateknu na teritoriju RH bez nadzora roditelja ili druge odrasle osobe koja je odgovorna skrbiti o njemu i pokazatelj CO06 Mlađi od 25 godina:

uvjerenje/potvrda centra za socijalnu skrb iz kojeg je vidljivo da je pripadnik ciljane skupine dijete bez pratnje – strani državljanin

ciljna skupina trudnice ili roditelji s djetetom do godine dana života djeteta u riziku od socijalne isključenosti i pokazatelj CO17 Druge osobe u nepovoljnom položaju:

uvjerenje/potvrda centra za socijalnu skrb iz kojeg je vidljivo da je pripadnik ciljane skupine trudnica ili roditelj s djetetom do godine dana života djeteta u riziku od socijalne isključenosti

ciljna skupina odrasle osobe s invaliditetom i pokazatelj CO16 Sudionici s invaliditetom:

nalaz/rješenje/mišljenje relevantnog tijela vještačenja o vrsti oštećenja ili potvrda o upisu u Hrvatski registar osoba s invaliditetom ili

uvjerenje/potvrda centra za socijalnu skrb iz kojeg je vidljivo da je pripadnik ciljane skupine odrasla osoba s dugotrajnim tjelesnim, mentalnim, intelektualnim ili osjetilnim oštećenjima i

osobna iskaznica ili drugi jednakovrijedan dokument (npr. putovnica, domovnica, rodni list, izvod iz matice rođenih, vjenčani list, uvjerenje o prebivalištu) ukoliko datum rođenja nije naveden u dokumentu kojim se dokazuje invaliditet

ciljna skupina starije osobe i pokazatelj CO07 Stariji od 54 godine:

osobna iskaznica ili drugi jednakovrijedan dokument (npr. putovnica, domovnica, rodni list, izvod iz matice rođenih, vjenčani list, uvjerenje o prebivalištu)

ciljna skupina beskućnici i pokazatelj CO17 Druge osobe u nepovoljnom položaju:

uvjerenje/potvrda centra za socijalnu skrb iz kojeg je vidljivo da je pripadnik ciljane skupine beskućnik;

ciljna skupina osobe s problemima ovisnosti i pokazatelj CO17 Druge osobe u nepovoljnom položaju:

osobna iskaznica ili drugi jednakovrijedan dokument (npr. putovnica, domovnica, rodni list, izvod iz matice rođenih, vjenčani list, uvjerenje o prebivalištu) i

uvjerenje/potvrda centra za socijalnu skrb iz kojeg je vidljivo da je pripadnik ciljane skupine ili

liječnička potvrda ili druga medicinska dokumentacija iz koje je vidljivo da se radi o osobi s problemima ovisnosti

ciljna skupina žrtve obiteljskog nasilja i pokazatelj CO17 Druge osobe u nepovoljnom položaju:

uvjerenje/potvrda centra za socijalnu skrb iz kojeg je vidljivo da je pripadnik ciljane skupine žrtve obiteljskog nasilja

ciljna skupina žrtve trgovanja ljudima i pokazatelj CO17 Druge osobe u nepovoljnom položaju:

uvjerenje/potvrda centra za socijalnu skrb iz kojeg je vidljivo da je pripadnik ciljane skupine žrtve trgovanja ljudima

ciljna skupina članovi obitelji/udomiteljskih obitelji svih ranjivih skupina Poziva i pokazatelj UP.02.2.2.12-01 Broj članova obitelji/udomiteljskih obitelji uključenih u projektne aktivnosti:

- za članove obitelji:

uvjerenje/potvrda centra za socijalnu skrb iz kojeg je vidljivo da je član obitelji pripadnika ciljane skupine

- za članove udomiteljske obitelji:

potvrda/uvjerenje centra za socijalnu skrb[[5]](#footnote-6) na čijem području udomitelj ima prebivalište iz koje je vidljivo da je udomitelj evidentiran u Registru udomitelja ili da je član udomiteljske obitelji evidentiran u Registru udomitelja.

2. ciljna skupina stručnjaci za organiziranje i pružanje izvaninstitucijskih socijalnih usluga/osobe koje rade s pripadnicima ciljanih skupina (iz sustava socijalne skrbi, zapošljavanja, obrazovanja, zdravstva, pravosuđa, policije i sl.) i pokazatelj S0203 Stručnjaci koji sudjeluju u osposobljavanju:

izjava institucije/poslodavca ili druge pravne osobe iz koje je vidljivo da osoba radi s pripadnicima ciljanih skupina.

dodatno za pokazatelj SR206 Broj stručnjaka osposobljenih u području socijalnih usluga koji se odnose na stručnjake navedene pod pokazateljem SO203 :

* potvrda o završenom treningu, edukaciji, radionici, prekvalifikaciji, programu obrazovanja i sl. za stručnjake koji su evidentirani pod pokazatelj SO203

te za pokazatelj SO201 Broj aktivnosti za podizanje svijesti/javne kampanje

odobrenje Završnog izvješća koje se dostavlja na obrascu koji Korisniku dostavlja PT2

U smislu članka 6.3 Općih uvjeta mogu se evidentirati u pokazateljima Operativnog programa oni sudionici za koje su kumulativno zadovoljeni sljedeći uvjeti:

* imaju izravnu korist od ESF aktivnosti;
* za njih je odobren trošak ili samo dio troška aktivnosti (izravno ili neizravno);
* za njih su osigurani svi obvezni potrebni podaci i dokumenti.

8.2. Za ostale prihvatljive troškove projekta definirane točkom 3.5 Posebnih uvjeta ovog Ugovora, PT2 neće provoditi provjere dokazne dokumentacije navedene u točki 17.4 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II).

8.3 PT2 nakon provedene provjere završnog ZNS-a određuje financijsku korekciju za svaki pojedini ugovoreni mjerljivi ishod te Korisniku umanjuje konačan iznos financiranja (iznos utvrđen za plaćanje Korisniku po završetku Projekta a za cijelo razdoblje trajanja Projekta) kako slijedi:

- za 10% za neostvarivanje ciljane vrijednosti svakog pojedinog mjerljivog ishoda veće od 15% do i uključujući 30% od Ugovorom utvrđenih vrijednosti;

- za 20% za neostvarivanje ciljane vrijednosti svakog pojedinog mjerljivog ishoda veće od 30% do i uključujući 50% od Ugovorom utvrđenih vrijednosti te

- za 30% za neostvarivanje ciljane vrijednosti svakog pojedinog mjerljivog ishoda veće od 50% od Ugovorom utvrđenih vrijednosti

8.4 Pojedinačne vrijednosti standardnih veličina jediničnih troškova ugovorene su sukladno iznosima navedenim u Analizi troškova Priloga I:

• pod obrazloženjem stavke troška, u slučaju kada je u stavku troška uključeno više funkcija ili

• u iznosu po jedinici, u slučaju kada se pod stavkom troška navodi samo jedna funkcija.

Plaće ugovorene pojedinačnim vrijednostima standardnih veličina jediničnih troškova (jedinični troškovi po satu) potražuju se u ugovorenim iznosima u razdoblju od uzastopna 24 mjeseca provedbe. Tijekom tog razdoblja provedbe ugovorene vrijednosti jediničnih troškova po satu se ne mijenjaju.

Za izračun prihvatljivih troškova osoblja koriste se samo sati tijekom kojih je osoba stvarno radila jer su ostale kategorije (npr. godišnji odmor) već uključene u izračun troškova osoblja po satu.

PT2 će za troškove osoblja potraživanih standardnim veličinama jediničnih troškova od dokumentacije navedene pod točkom 17.4. Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II) vršiti samo provjeru evidencije radnog vremena s detaljnim opisom aktivnosti.

8.5 Korisnik je obvezan podnositi Izvješće nakon provedbe projekta iz točke 13.1 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II)

8.6 Ukupni ostali prihvatljivi troškovi ugovora izračunati primjenom fiksne stope u visini od 40% izravnih troškova osoblja izuzimaju se iz ukupne vrijednosti elementa u kojem se nalaze u smislu primjene točke 12.2 pod g i točke 21.2 pod c Općih uvjeta koji se primjenjuju na projekte financirane iz Europskog socijalnog fonda u financijskom razdoblju 2014.–2020. (Prilog II).

8.7 Ciljnim skupinama uključenim u provedbu projekta ne smije se naplaćivati sudjelovanje u projektnim aktivnostima. Za vrijednost ostvarenog prihoda od projektnih aktivnosti bit će umanjen ukupan iznos zatraženih bespovratnih sredstava.

8.8 U članku 2. Općih uvjeta (stavak 2.4.) sljedeći tekst nije primjenjiv i briše se:

(sam Korisnik ili osoba koja je za navedeno ovlaštena propisom ili za tu svrhu izdanom punomoći) s punomoći, ako je primjenjivo, u skeniranoj verziji (kod dostave elektroničkim putem).

Dostava poštom obavlja se slanjem dokumenta preporučeno s povratnicom.

8.9 <S prvim dostavljenim Zahtjevom za plaćanje predujma ili Zahtjevom za nadoknadom sredstava, Korisnik je dužan PT-u 2 dostaviti IBAN broj bankovnog računa na koji se vrše isplate po ovom ugovoru, te potvrdu banke iz koje su vidljivi podaci o korisniku bankovnog računa.>

(Primjenjivo ako korisnik nije korisnik državnog proračuna.)

8.10 Članak 6.4 općih uvjeta ugovora mijenja se i glasi:

Podatke iz točke 6.1. Korisnik dostavlja PT-u 2 u obliku "Izvještajne tablice" ili, kada je to omogućeno, putem Informacijskog sustava za praćenje mikropodataka. Predmetne podatke Korisnik dostavlja u skladu s „Uputom za nositelje projekata“, i „Uputom o primjeni iznimke u okviru izvještavanja o sudionicima pripadnicima ciljne skupine žrtve obiteljskog nasilja u okviru ESF projekata“, „Obrascem 1. Osobni podaci“ i „Obrascem 2. Podaci nakon završetka aktivnosti“, koje Korisniku dostavlja PT2.

Za pripadnike ciljne skupine žrtve obiteljskog nasilja Korisnik je dužan prikupiti podatke o statusu na tržištu rada šest mjeseci po izlasku iz ESF projekta (točno od datuma izlaska iz aktivnosti) te dostaviti iste PT-u 2 i UT-u koristeći dodijeljene pseudonime. U svrhu navedenog izvještavanja koristi se Evidencija statusa na tržištu rada šest mjeseci po izlasku iz aktivnosti koju Korisniku dostavlja PT2.

**Članak 9. – Adrese za kontakt**

9.1. U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za PT1

Ministarstvo za demografiju, obitelj, mlade i socijalnu politiku, 10000 Zagreb, Trg Nevenke Topalušić 1, adresa elektroničke pošte: [esf@mdomsp.hr](mailto:esf@mdomsp.hr)

PT1 pisanim putem dostavlja Korisniku podatke o osobi i adresi elektroničke pošte za kontakt.

Za PT2

Hrvatski zavod za zapošljavanje, Ured za financiranje i ugovaranje projekata Europske unije, Radnička cesta 177, 2. Kat, 10000 Zagreb, , fax: +385 1 5393 200, e-mail: [cesdfc@hzz.hr](mailto:cesdfc@hzz.hr)

PT2 pisanim putem dostavlja Korisniku podatke o osobi i adresi elektroničke pošte za kontakt.

Za Korisnika

< *adresa, telefaks, adresa elektronske pošte Korisnika* >

Korisnik pisanim putem dostavlja PT- u 1 i PT-u 2 podatke o osobi i adresi elektroničke pošte za kontakt.

9.2. PT 1, PT 2 i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 1 ovog članka Ugovora, obavijestiti pisanim putem druge ugovorne Strane o nastaloj promjeni.

**Članak 10. – Prilozi**

10.1. Sljedeći prilozi sastavni su dio Ugovora:

Prilog I: Prijavni obrazac A

Prilog II: Opći uvjeti koji se primjenjuju na projekte financirane iz Europskoga socijalnog fonda u financijskom razdoblju 2014. – 2020.

Prilog III: Postupci nabave za osobe koje nisu obveznici Zakona o javnoj nabavi (ako je primjenjivo)

Prilog IV: Mjerljivi ishodi

10.2. U slučaju proturječnosti između odredaba ovih Posebnih uvjeta i bilo kojeg povezanog Priloga, odredbe Posebnih uvjeta imat će prvenstvo. U slučaju proturječnosti odredaba Općih uvjeta i onih iz Priloga I, odredbe Priloga II imat će prvenstvo.

**Članak 11.**

11.1. Ovaj Ugovor sastavljen je na hrvatskom jeziku u tri istovjetna primjerka od kojih svaka Strana zadržava po jedan izvorni primjerak.

|  |  |  |  |
| --- | --- | --- | --- |
| **Za Posredničko tijelo razine 1** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum |  |  |  |

1. Razdoblje primjene Ugovora uključuje i razdoblje nakon provedbe Projekta unutar kojega je Korisnik nadležnim tijelima obvezan podnositi izvješće sukladno odredbama Priloga II - Opći uvjeti. [↑](#footnote-ref-2)
2. Zadnjim danom razdoblja provedbe smatra se dan u mjesecu u kojem završava razdoblje provedbe, a koji po svom broju odgovara danu kad je stavljen zadnji potpis na Ugovor. Ukoliko tog dana nema u mjesecu u kojem završava razdoblje provedbe, razdoblje provedbe završava posljednjeg dana toga mjeseca. [↑](#footnote-ref-3)
3. Razdoblje financiranja započinje s datumom kada je zadnja Strana potpisala Ugovor i završava s datumom kada je izvršena posljednja financijska transakcija između ugovornih Strana. Obveza osiguravanja izvješća o napretku započinje s razdobljem financiranja Projekta. [↑](#footnote-ref-4)
4. Razdoblje prihvatljivosti izdataka započinje s najranijim mogućim datumom i završava sa zadnjim datumom na koji izdatak može nastati, a da se pritom smatra prihvatljivim za dodjelu doprinosa iz strukturnih fondova i Kohezijskog fonda EU, a stoga i za dodjelu doprinosa nacionalnog sufinanciranja te za uključivanje u Izjavu o izdacima koju podnosi TO, pod uvjetom da je sukladan s odredbama Pravilnika o prihvatljivosti izdataka u okviru Europskoga socijalnog fonda („Narodne novine“, broj 149/14, 14/16 i 74/16), relevantnim Operativnim programom i relevantnim Pozivom na dostavu prijedloga. Razdoblje prihvatljivosti izdataka u svakom slučaju mora biti unutar sljedećeg vremenskog okvira: 1. siječnja 2014. do 30. lipnja 2023. [↑](#footnote-ref-5)
5. Iz potvrde/uvjerenja centra za socijalnu skrb treba biti vidljiv podaci o korisniku – pripadniku ranjive skupine koji je smješten u udomiteljskoj obitelji i ujedno je sudionik u projektnim aktivnostima [↑](#footnote-ref-6)